Akademický senát STU

05.11.2018

**Návrh na priznanie práva STU v Bratislave uskutočňovať habilitačné konanie a konanie na vymenúvanie profesorov v študijnom odbore 5.1.2 priestorové plánovanie**

Predkladá: **prof. h. c. prof. Ing. Robert Redhammer, PhD.**

rektor

Vypracoval: **prof. Ing. arch. Maroš Finka, PhD.**

zástupca riaditeľa ÚM STU

**Mgr. Silvia Ondrejičková, PhD.**

vedecko-výskumný tajomník

Zdôvodnenie: viď priložená dôvodová správa

Návrh uznesenia: Akademický senát STU schvaľuje materiál: Návrh na priznanie

práva STU v Bratislave uskutočňovať habilitačné konanie a konanie

na vymenúvanie profesorov v študijnom odbore 5.1.2 priestorové

plánovanie

## bez pripomienok

## s pripomienkami

**Dôvodová správa**

Materiál je predkladaný z nasledujúcich dôvodov:

Minister školstva Peter Plavčan svojím rozhodnutím zo dňa 15.05.2017 pod číslom 2017-7372/2000:15-15A0 podľa § 102 ods. 3 písm. d) v spojení s § 83 ods. 9 zákona č. 131/2002 Z.z. o vysokých školách a doplnení niektorých zákonov v znení neskorších predpisov (ďalej len zákon) odňal právo STU v Bratislave   
uskutočňovať habilitačné konanie a konanie na vymenúvanie profesorov v študijnom odbore 5.1.2 priestorové plánovanie.

Dôvodom uvedeného rozhodnutia bolo neuspokojivé plnenie kritéria KHKV-A5, podľa ktorého vedecký profil a výsledky spolugarantov neutvárali dostačujúce predpoklady (chýbajúce výstupy na úrovni špičkovej medzinárodnej kvality) na udržanie spôsobilosti do najbližšej komplexnej akreditácie.

Bol pripravený nový akreditačný spis, v ktorom sú nasledovné zmeny:

Spolugarantka doc. PhDr. Dagmar Petríková, PhD. sa nahrádza prof. RNDr. Ing. Michalom V. Marekom, DrSc. dr.h.c.. Nový spolugarant prof. RNDr. Ing. Michal V. Marek, DrSc. dr.h.c. je špičkový vysokoškolský pedagóg s dlhoročnou vedecko-výskumnou činnosťou spĺňajúcou najvyššie parametre kvality. Spolugarant publikoval viac ako 100 vedeckých prác s významným ohlasom, čo dokazuje jeho h-index na hodnote 15, viac ako 800 citácií vo Web of Science a ďalšie ohodnotenia jeho vedeckej kvality, ako je členstvo vo Švédskej kráľovskej akadémii vied, členstvo v expertnej skupine H2020, prípadne vedenie špičkového pracoviska Czech-Globe. Prof. Marek svojou profiláciou vhodne dopĺňa ostatných garantov v odbore priestorové plánovanie.

Študijný odbor priestorové plánovanie má v zmysle jadra publikovaného Akreditačnou komisiou 3 základné oblasti / piliere, ktoré integratívne vytvárajú obsah a náplň odboru  v súlade s popisom jadra študijného odboru. Ide o oblasti : 1. socio-ekonomické plánovanie územných subjektov, 2. územné plánovanie a 3. krajinné (krajinno-ekologické) plánovanie. Pre zabezpečenie garancií jednotlivých pilierov odboru priestorové plánovanie (ako je uvedené vyššie) v študijných programoch sa pri výbere garantov a spolugarantov prihliada na ich príslušnosť ku jednotlivým pilierom priestorového plánovania prostredníctvom zamerania ich pedagogických, publikačných a vedecko-výskumných aktivít. V zmysle uvedeného, garant a spolugaranti pokrývajú svojou profiláciou všetky piliere priestorového plánovania a to nasledovne:

1. prof. Ing. arch. Maroš Finka, PhD. – garant, v kontexte dosiahnutého vzdelania a pedagogických, publikačných a vedecko-výskumných aktivít pokrýva garancie pre oblasť – územné plánovanie.
2. prof. RNDr. Ing. Michal V. Marek, DrSc. dr.h.c. – spolugarant, v kontexte dosiahnutého vzdelania a pedagogických, publikačných a vedecko-výskumných aktivít pokrýva garancie pre oblasť – krajinno-ekologické plánovanie.
3. doc. Mgr. Matej Jaššo, PhD. – spolugarant, v kontexte dosiahnutého vzdelania a pedagogických, publikačných a vedecko-výskumných aktivít pokrýva garancie pre oblasť – socio-ekonomické plánovanie. Aktualizovaný prehľad tvorivých aktivít a výstupov spolugaranta doc. Mgr. Mateja Jašša, PhD. v prílohách AS dokladuje zvyšovanie medzinárodnej kvality jeho výstupov vrátane publikácií evidovaných v medzinárodných databázach (WoS, Scopus) s relevantným citačným ohlasom na publikované výstupy.

Týmto zložením odborných profilácií garanta a spolugarantov je pracovisko plnohodnotne spôsobilé uskutočňovať habilitačné konanie a konanie na vymenúvanie profesorov v študijnom odbore priestorové plánovanie.

Základné identifikačné údaje garanta a spolugarantov sú v prehľade plnenia kritéria KHKV-A5, ktorý je v prílohe tohto oznámenia spolu s životopisom a vedecko-pedagogickou charakteristikou prof. Ing. arch. Maroša Finku, PhD. ako garanta.

**Návrh na priznanie práva uskutočňovať habilitačné konanie a konanie na vymenúvanie profesorov na Ústave manažmentu STU**

**Študijný odbor**

**5.1.2**

**PRIESTOROVÉ PLÁNOVANIE**

**Práva STU v Bratislave uskutočňovať habilitačné konanie a konanie na vymenúvanie profesorov**

**Garant študijného odboru:**

**prof. Ing. arch. Maroš Finka, PhD.**

**Spolugaranti:**

**prof. RNDr. Ing. Michal V. Marek, DrSc., dr. h. c.**

**doc. Mgr. Matej Jaššo, PhD.**

Najvýznamnejšie uznanie vedeckých výstupov v danom študijnom odbore:

Kolektív realizujúci študijný program bol trikrát ocenený uznaním ako centrum excelencie. V roku 2002 v rámci 5. rámcového programu Európskej únie kolektív získal uznanie ako Stredoeurópske výskumné a školiace centrum v oblasti priestorového plánovania – SPECTRA Centre of Excellence EU, v roku 2009 v rámci výzvy pre podporu zo Štrukturálnych fondov EU ako Centrum excelencie sídelnej infraštruktúry SPECTRA + a v roku 2012 ako súčasť Centra strategických analýz CESTA - Centra excelencie SA . Riaditeľ SPECTRA CE EU bol ocenený v roku 2004 ako Vedec roka SR. V roku 2017 mu bolo udelené medzinárodné ocenenie Danube Award 2017 za prínos k rozvoju podunajského regiónu. Z ďalších významných a excelentných aktivít a výstupov pracoviska vyberáme:

* Projekt AKK Centrope – Alpsko-karpatský koridor (2009-2012), Projekt bol uverejnený v správe OSN ako svetový vzorový príklad aplikácie prístupu k definovaniu biokoridorov a ich manažmentu. Získal ocenenie IENE ako projekt roku 2012 a bol finalistom RegioStar.
* Projekt INSPIRATION (Horizon 2020) (2015 – 2019). Projekt bol v prvej trojici úspešných projektov na Slovensku v rámci Horizon 2020. Kľúčový výstup projektu – európska výskumná agenda pre oblasť manažmentu pôdy, mestskej a prírodnej krajiny, sedimentov a vody. Výstup bol DG Environment ocenený ako významný vstup pre definovanie ďalších sektorálnych politík a stratégií na európskej i národnej úrovni.
* Habitat III – New urban agenda (2016). Profesor Finka ako expert OSN sa aktívne spolupodieľal na formovaní kľúčovej celosvetovej koncepcie OSN pre udržateľný rozvoj miest.
* Ocenenie Danube Award - cena rakúskeho ministerstva pre najlepšieho vedca roku v krajinách podunajského regiónu (Finka, 2017).
* SPECTRA CE EU – zvolený za koordinátora Aliancie čínskych a európskych univerzít v oblasti smart udržateľného rozvoja a inovácií.
* Ďalšie excelentné projekty – výber: 5RP - LUDA, TRANSPLUS, ECOCITY, FOCUS, 6RP – INTELCITY, 7RP - RegPol2, H2020 – INSPIRATION a ďalších viac ako 20 významných medzinárodných projektov bolo pracoviskom realizovaných v poslednom období.